**CAPITOLUL VIII**

**Descrierea procesului de implicare a comunităților locale în elaborarea strategiei**

GAL Constanța Centru prin proiectul de servicii cu titlul „Acțiuni pregătitoare pe teritoriul GAL Constanța Centru în scopul elaborării strategiei de dezvoltare locală”, din cadrul sub-măsurii 19.1 ”Sprijin pregătitor pentru elaborarea Strategiilor de Dezvoltare Locală” finanțat prin PNDR 2014-2020, a implementat o serie de activități al căror obiectiv principal a constat în creșterea capacității de colaborare la nivel teritorial în scopul elaborării strategiei de dezvoltare locală.

În perioada decembrie 2015 – martie 2016, la inițiativa GAL Constanța Centru s-au realizat o serie de activități pregătitoare în teritoriu, ținând cont de faptul că dezvoltarea rurală implică un grad ridicat de cooperare al actorilor locali în vederea identificării corecte și rapide a tuturor problemelor și necesităților locale. În vederea implementării în bune condiții a acestor activități, GAL Constanța Centru s-a preocupat îndeosebi de partea de animare, consultare și informare a comunității locale, precum și de partea de colectare de date, informații care au stat la baza fundamentării strategiei de dezvoltare locală.

Prin intermediul strategiei de dezvoltare locală a GAL Constanța Centru se dorește consolidarea simultană a tuturor problemelor și intereselor relevante pentru dezvoltarea teritoriului. O astfel de abordare integrată a dezvoltării teritoriale este esențială pentru construcția unui parteneriat durabil din punct de vedere cultural, social și economic. Implicarea actorilor locali și a tuturor factorilor interesați în dezvoltarea teritoriului, este esențială pentru realizarea considerentelor mai sus enunțate. Prin urmare, informarea, animarea si consultarea acestora a constituit una din etapele premergătoare elaborării strategiei de dezvoltare locală, asigurându-se astfel creșterea transparenței în procesul de luare a deciziilor.

Campania de informare cu privire la activitățile proiectului a fost realizată de echipa de proiect, formată din managerul de proiect și doi animatori, care s-a deplasat în teritoriu și a organizat diverse acțiuni de animare, informare, consultare a comunității locale la sediul primăriilor partenere, cât și grupuri de lucru tematice la sediul GAL Constanța Centru. Comunitatea locală a fost informată inclusiv prin intermediul unui comunicat de presă publicat într-un ziar local, prin anunțurile de demarare și respectiv de finalizare ale proiectului disponibile pe site-ul propriu http://www.galconstantacentru.ro/, cât și prin diversele materiale de promovare și consultare împărțite în teritoriu: flyere, afișe, chestionare.

Pentru realizarea strategiei de dezvoltare locală a GAL Constanța Centru s-au desfășurat următoarele activități:

***Activitatea 1:*** Analiza de potențial prin definirea domeniilor de analiză.

Această întâlnire a reprezentat o sesiune de instruire pentru membrii echipei de proiect GAL Constanta Centru în vederea realizării procesului de animare, informare și consultare.

***Activitatea 2:*** Colectare date din teritoriu, de la nivelul primăriilor, de la instituțiile și organizațiile care pot oferi informații publice.

Acolo unde nu a fost posibilă găsirea unor date statistice oficiale sau colectarea unor date relevante de la diversele instituții și organizații de profil, s-au colectat date empirice, transmise verbal, prin acțiuni de consultare, făcând apel la chestionare și la cunoștințele de specialitate documentate ale unor experți din diferite domenii. S-au colectat date de la nivelul fiecărei primării în parte, informații în urma discuțiilor cu grupurile de lucru (a fost convocată o primă întâlnire a partenerilor), date de la instituțiile și organizațiile care au putut furniza informații pentru analiza contextuală, precum și informații în urma prelucrării sondajelor de opinie aplicate la nivelul populației, agenților economici și a angajaților primăriilor, prin activități de animare, informare și consultare.

***Activitatea 3:*** Analiza SWOT - Centralizarea și analizarea datelor primite din partea GAL. Analiza Swot a GAL Constanța Centru, a fost stabilită în urma analizei diagnostic a teritoriului și a permis identificarea punctelor tari, punctelor slabe, oportunităților și amenințărilor la nivelul teritoriului, populației, activităților economice și a organizării socio-instituționale, cu scopul elaborării unei strategii de dezvoltare locală complexe care să reflecte realitățile teritoriului și care să satisfacă, prin implementarea proiectelor propuse, toate nevoile zonei.

***Activitatea 4:*** Formularea misiunii, viziunii, a direcțiilor strategice și a domeniilor prioritare de acțiune.

În această etapă a avut loc a doua întâlnire a partenerilor în cadrul căreia a fost stabilită misiunea strategiei de dezvoltare locală și au fost identificate principalele priorități de dezvoltare, precum și direcțiile strategice și domeniile de intervenție relevante pentru teritoriul prezentat ținând cont de profilului economico-social al zonei.

***Activitatea 5:*** Formularea alternativelor strategice și a strategiei finale.

În cadrul acestei activități au fost identificate 4 alternative strategice de dezvoltare în cadrul convocării celui de-al treilea grup de lucru al partenerilor GAL.

***Activitatea 6:*** Organizarea unei dezbateri publice și a unui grup de lucru.

Organizarea acestei dezbateri publice a avut drept scop informarea comunității locale cu privire la conținutul strategiei de dezvoltare locală și a permis posibilitatea colectării extinse și voluntare a opiniilor publicului larg, ca bază aprofundată pentru fundamentarea și implementarea strategiei. De asemenea, la câteva zile distanță s-a organizat a patra întâlnire a partenerilor, în cadrul căreia au fost aduse completări la SDL.

***Activitatea 7:*** Întâlnire cu partenerii GAL Constanța Centru.

În cadrul acestei întâlniri au fost discutate ideile de proiecte din teritoriu și măsurile identificate prin strategie.

Rezultatele obținute în urma implementării acestor activități sunt următoarele:

* 1 echipă de proiect constituită dintr-un manager de proiect și 2 animatori;
* 6 contracte de achiziții furnizare servicii: 1 contract furnizare servicii de consultanță, 1 contract furnizare servicii de audit, 1 contract furnizare servicii de difuzare anunțuri de presă, 1 contract furnizare materiale de promovare, 1 contract furnizare servicii de catering, 1 contract furnizare servicii de sonorizare;
* 9 acțiuni de animare, 9 acțiuni de informare și 9 acțiuni de consultare;
* 183 persoane participante la acțiunile de informare; 196 persoane participante la acțiunile de animare; 195 persoane participante la acțiunile de consultare;
* chestionare, adrese împărțite în teritoriu în vederea colectării și prelucrării datelor;
* 1 dezbatere publică; 1 prezentare Power Point;
* 5 întâlniri/grupuri tematice cu partenerii și alți reprezentanți din teritoriu;
* 150 flyere, 9 afișe informative FEADR, 9 afișe de promovare eveniment;
* 1 comunicat de presă; 1 anunț înainte de desfășurarea dezbaterii publice pe site-ul propriu/ 1 anunț la finalizarea proiectului pe site-ul propriu;
* 1 strategie de dezvoltare locală.

Documentele justificative se gasesc în Anexa 6 la SDL- ”Documente justificative privind animarea”.